ⵓⵙⵎⴰⵏ

ⵜⴰⵔⴰⴱⴱⵓⵜ ⵏ ⵓⵙⵎⴰⵏ ⵜⴳⴰ ⵢⴰⵜ ⵖ ⵜⵔⵓⴱⴱⴰ ⵣⵡⴰⵔⵏⵉⵏ ⵙ ⵢⴰⵏ ⵡⴰⵏⴰⵡ ⵏ ⵓⵎⴰⵔⴳ ⴷ ⵓⵥⴰⵡⴰⵏ ⴰⵎⴰⵣⵉⵖ ⴰⵜⵔⴰⵔ ⵜⵙⵏⵜⵉ ⵜⴰⵡⵓⵔⵉ ⵏⵏⵙ ⴳ ⵓⵙⴳⴳⵯⴰⵙ 1967. ⴰⵏⴰⵡ ⴰⴷ ⵉⵜⵜⵢⴰⵡⴱⵏⴰ ⵅⴼ ⵉⵎⴰⵙⵙⵏ ⵉⵎⴰⵢⵏⵓⵜⵏ, ⵎⴰⵛⵛⴰⵏ ⵓⵔ ⵔⴰⴷ ⵉⵥⵓ ⴷ ⵓⵎⴰⵔⴳ ⴰⵇⴱⵓⵔ ⵎⵇⵇⴰⵔ ⵜ ⵓⵔ ⵉⵔⵡⴰⵙ.
ⵜⴰⵔⴰⴱⴱⵓⵜ ⵏ ⵓⵙⵎⴰⵏ
ⵍⵍⵉⵖ ⵉⵣⵔⵉ ⵓⵎⵓⵙⵙⵓ ⴰⴷ ⵉⵙⵙⵓⵙⵎ ⵉⵎⴰⵙⴰⵢⵏ ⵏ ⵜⵎⵙⵎⵓⵏⵜ, ⵙⵡⵉⵏⴳⵎⵏ ⴰⴷ ⵙⵙⵏⴼⵍⵏ ⵉⵙⵎ ⵉ ⵜⵔⴰⴱⴱⵓⵜ ⵢⴰⵛⴽⵉ ⴷ ⵢⴰⵏ ⵉⵙⵎ ⵉⵍⴰⵏ ⵜⴰⵎⴰⵜⴰⵔⵜ. ⵎⴽⴰⵏ ⴰⴼ ⴰⵙ ⴳⴰⵏ ⵓⵙⵎⴰⵏ ⵍⵍⵉ ⵉⵔⵣⵣⴰⵏ ⵜⵉⵍⵍⴰⵙ ⵏ ⵢⵉⴹ.

ⵜⵍⵓⵍ ⵜⵔⴰⴱⴱⵓⵜ ⵖ ⵍⵍⴰⵏ ⵖ ⵡⴰⴽⵓⴷ ⴰⵏⵏ ⵚⴹⵉⵚ ⵉⵏⴰⵥⵓⵕⵏ: ⵄⵎⵎⵓⵔⵉ ⵎⴱⴰⵔⴽ ⴷ ⵙⴰⵄⵉⴷ ⴱⵉⵊⵄⴰⴷⵏ ⴷ ⵙⴰⵄⵉⴷ ⴱⵓⵜⵔⵓⴼⵉⵏ ⴷ ⴱⵍⵄⵉⴷ ⵍⵄⴽⴽⴰⴼ ⴷ ⵜⴰⵔⵉⵇ ⵍⵎⵄⵔⵓⴼⵉ ⴷ ⵍⵢⴰⵣⵉⴷ ⵍⵇⵓⵔⴼⵉ.
ⴰⵎⵓⴷⴷⵓ ⴰⵎⵣⵡⴰⵔⵓ
ⵖ ⵓⵙⴳⴳⵯⴰⵙ ⵏ 1977 ⵖ ⵡⵓⵙⵙⴰⵏ ⵏ 5 ⴷ 6 ⵖ ⵡⴰⵢⵢⵓⵔ ⵏ ⴱⵔⴰⵢⵔ ⵔⴰⵜ ⵜⴰⵢⵍ ⵓⵙⵎⴰⵏ ⵙ ⵜⵎⴰⵣⵉⵔⵜ ⵏ ⴼⵔⴰⵏⵙⴰ, ⴱⴰⵛ ⴰⴷ ⵜⴻⵜⵜⴰⵡⵣ ⴰⵙⵏⵙ ⴰⵎⵣⵡⴰⵔⵓ ⵖ ⵍⵓⵍⴰⵎⴱⵉⵢⴰⴷ ⵏ ⴱⴰⵔⵉⵣ. ⴰⵎⵓⴷⴷⵓ ⴰⴷ ⴷⴰ ⵔⴰⴷ ⵜⵜ ⵉⵙⵎⵏⴰⴳⴳⴰⵔ ⴷ ⵉⵎⵔⵔⵓⴽⵉⵢⵏ ⵏ ⵜⵎⴰⵣⵉⵔⵜ ⵏ ⴼⵔⴰⵏⵙⴰ ⴷ ⵡⵉⴷⴰ ⴱⴰⵃⵔⴰ ⵢⴰⵖ ⵉⵔⵉⴼⵉ ⵏ ⵓⵎⴰⵔⴳ ⴰⵎⵖⵔⴰⴱⵉ, ⴱⴰⵃⵔⴰ ⵢⴰⴽ ⴳⵉⵙ ⵡⵉⵏ ⵉⵛⵍⵃⴰⵢ ⵏ ⵙⵓⵙ.
ⵜⴰⵎⴷⵢⴰⵣⵜ
ⵍⵍⵉⵖ ⵜⵍⵍⴰ ⵜⵔⴰⴱⴱⵓⵜ, ⵜⴰⵎⵥ ⴰⴱⵔⵉⴷ ⴰⴷ, ⵜⴼⴽⴰ ⵢⴰⵏ ⵓⴷⵎ ⵢⴰⴹⵏⵉ ⵉ ⵓⵥⴰⵡⴰⵏ ⴰⵎⴰⵣⵉⵖ. ⵖ ⵓⵎⵣⵡⴰⵔⵓ, ⵜⵉⵎⴷⵢⴰⵣⵉⵏ ⴷⴰ ⵜⴻⵜⵜⵉⵔⵉⵔ ⴳⴰⵏⵜ ⵜⵉⵎⴰⵢⵏⵓⵜⵉⵏ, ⴳⴰⵏⵜ ⵜⵉⵏ ⵉⵏⴹⴹⴰⵎⵏ ⴷⴰ ⵜⵜⴰⵔⴰⵏⵉⵏ ⴰⵎⴰⵔⴳ ⵢⴰⴹⵏⵉ, ⴰⵎⴰⵔⴳ ⵏ ⵜⵉⵔⵔⴰ ⵣⵓⵏ ⴷ ⵉⴳⵍⵍⵉⵏ ⵄⵍⵉ ⴰⵣⴰⵢⴽⵓ, ⴷ ⵉⴳⵍⵍⵉⵏ ⵏ ⴳ ⵓⴳⵛⵜⵉⵎ, ⴷ ⵓⵅⵢⴰⵜ, ⴷ ⵍⵎⵙⵜⴰⵡⵉ. ⴳ ⵎⵏⵉⴷ ⵢⴰⴹⵏⵉ, ⵓⵙⵎⴰⵏ ⵓⵔ ⴰⵔ ⵜⵜⵉⵔⵉⵔⵏ ⵙ ⵜⵛⵍⵃⵉⵜ ⴽⴰ, ⵉⵔⵉⵔⵏ ⴽⵔⴰ ⵏ ⵉⴳⵣⵣⵓⵎⵏ ⵙ ⵜⵔⵉⴼⵉⵢⵜ ⴷ ⵜⵎⴰⵣⵉⵖⵜ ⵏ ⵡⴰⵎⵎⴰⵙ. ⵔⴰⵏ ⵙ ⵎⴰⵢⴰⴷ ⴰⴷ ⵕⵥⵏ ⵉⵡⵜⵜⴰ ⵏⴳⵔ ⵜⴰⵏⵜⴰⵍⵉⵡⵉⵏ ⵏ ⵡⴰⵡⴰⵍ ⴰⵎⴰⵣⵉⵖ. ⵖⵎⴽⵍⵍⵉ ⴷⴰⵖ ⵛⵛⴽⵛⵎⵏ ⵉⵎⴰⵙⵙⵏ ⵉⵎⴰⵢⵏⵓⵜⵏ, ⴼⴽⵏ ⵢⴰⵏ ⵡⵓⴷⵎ ⵢⴰⴹⵏⵉ ⵉ ⵜⵉⵢⵢⵜ ⵜⴰⵎⴰⵣⵉⵖⵜ.

ⵍⵍⵉⵖ ⴷ ⵙⵓⵍ ⵓⵔ ⵎⵛⵓⵛⴽⵉⵏ ⵉⴳⵎⴰⵎⵏ ⵏ ⵜⴰⵔⴱⴱⵓⵜ ⴷ ⴽⵔⴰ ⵖ ⵉⴳⵎⴰⵎⵏ ⵏ ⵓⴳⵔⴰⵡ ⵍⵍⵉⵖ ⵜⵍⵓⵍ, ⵜⴱⴹⴰ ⵜⵔⴰⴱⴱⵓⵜ. ⴹⴼⴼⵕ ⵎⴰⵢⴰⴷ, ⵍⵍⴰⵏ ⵖⵡⵉⵍⵍⵉ ⴳⵉⵙⵏ ⵍⴰⵃ ⵉⵍⵉⵏ ⴽⵔⴰ ⵖ ⵉⵏⴰⵥⵓⵕⵏ ⴷⴰ ⵉⴹⴼⵕⵏ ⴰⵖⴰⵔⴰⵙ ⵏⵏⵙ ⵣⵓⵏ ⴷ ⵄⵎⵎⵓⵔⵉ ⵎⴱⴰⵔⴽ ⴷ ⴱⵍⵄⵉⴷ ⵍⵄⴽⴽⴰⴼ.
ⵥⵕ ⵓⴳⴳⴰⵔ
 ⵄⵎⵎⵓⵔⵉ ⵎⴱⴰⵔⴽ
 ⴼⴰⵟⵉⵎⴰ ⵜⴰⴱⴰⵄⵎⵔⴰⵏⵜ
ⵉⵙⴰⵖⵓⵍⵏ